**IGRE ZA KRAJŠANJE ČASA**

**1. TOVORNJAK JE POLN …**

Družina sedi v krogu. Eden izmed njih ima žogico in začne igro s povedjo: »PRIPELJAL JE TOVORNJAK, POLN M…« Žogo vrže nekomu, ta jo ujame in dopolni poved z: »MAMA, MUCA, MLAKA, MEDVED …« Isti član družine nadaljuje igro s povedjo: »PRIPELJAL JE TOVORNJAK, POLN B…«. Žogo vrže naslednjemu, ki mora povedati čim več besed na črko B.

**2. TRGOVINA S ČRKAMI**

Eden od staršev imenuje črko, na katero se začenjajo stvari, ki jih otrok lahko kupi v trgovini, npr. MLEKO, MASLO, MESO, MARMELADO …

**3. VERIGA BESED**

Eden od članov družine pove neko besedo. Naslednji pove besedo, ki se začne na končni glas prejšnje besede: VRT 🡪 TORTA 🡪 AVTOBUS 🡪 SONCE …

Različica: Izbrani besedi dodajamo druge, da dobimo smiselno poved: JABOLKO – JABOLKO JE – JABOLKO JE RDEČE – JABOLKO JE RDEČE IN – JABOLKO JE RDEČE IN MOJE.

**4. UGANI PREDMET (OSEBO, ŽIVAL)**

Člani družine sedejo v krog. Eden izmed članov pripoveduje o sebi kot o predmetu, osebi ali živali. Ostali člani družine poskušajo uganiti, za kateri predmet, osebo ali žival gre. Kdor ugane, nadaljuje igro.

Različica: Zamišljeno besedo lahko tudi narišemo ali pokažemo (brez besed), ostali pa skušajo uganiti, za katero besedo gre.

**5. IŠČEM PREDMET NA DOLOČEN GLAS**

Družinska člana (vsaj dva) tekmujeta, kdo bo našel več predmetov na določen glas (npr.: predmeti na glas A – avto, ananas ...). Lahko iščemo predmete na vse glasove v abecedi. Zraven lahko zapisujemo črke in utrjujemo abecedo.

